
ADVERTENCIA. 


1. He sometido, como lo debia, este 
pequeno escrito , antes de su publicacion, 
a mis superiores Eclesiasticos en Franeia, 
en donde ejerzo el cargo de Cura (en Ca- 
marsac, arzobispado de Burdeos, departa- 
mento de la Gironda^. Y ahora le someto 
de nuevo a la censura de los II. y B.R. SS. 
Obispos espanoles, mis jueces naturales. 

2. Recibire con particular satisfaccion 
las observaciones que se me quieran hacer 
sobre su contenido. Mas si me atrevere a 
suplicar que se me dirijan francas de porte, 
atendidos los cortos recursos de mi destino 
actual. 


A. Guillen de Mazon. 

Pb-«clarissimo atque Magnificentissimo 
Principi, Domino Nostro, 
FERDINANDO SEPTIMO DE BORBON, 
Catholico Hispaniarum atque Indiarum Regi , 
Salutem in Christo-Jesu servatore ; 

AC in terris prospera omnia 
Antonius Guillen de Mazon, 
Equestris Ordinis deMontesa Presbyter, 
obsequentissimus servus 

HUMILITER DICIT AC EXOPTAT. 


INu MQUAM remissuin scientiae theologicae stu¬ 
dium , Domine ac Rex noster, in quod triginta 
abhinc et amplius annis toto animo incubui, cae- 
terarumque itidem litterarum, quae iUi, veluti 

subsidiariae cohortes, aut ornamento aut praesidio 
sunt; accuratissima necnon ac assidua lectio ac 
pertractatio scriptorum eorum , qui vel in pro¬ 
pugnanda ac tutanda Rebgione desudarunt, aut 
qui aperto Marte ac infestis signis eam recenti aevo 
lacessere conati sunt; frequentissima denique, 
longe a Patriae finibus, ac veluti familiaris cum 
viris quamplurimis necessitudo, quique non mi¬ 
mis pietate, quam omnigenae doctrinae laeide, in 
potentissimo Galbarum regno, coUucent hodie ac 
enitescimt; bisce omnibus causis eo adductus sum 
ut crederem, mille adhuc nobis superesse cum 
Impiis disputandi rationes, quemadmodum flo- 
rentiori aetate jam jam credideram et sic exposue¬ 
ram , funestissima Atheorum doctrina latius sese 
in dies propagante, ac novos ex ipsis scientiarum 
humanarum progressibus, non sine Fidei nostrje 
detrimento, sophismatum delectus hauriente. 

Haud dubie inconcussa Fides haec neuUquam 
ex orbe terrarum evanescet; ternum ac Supre- 
mmn Deum rerum auctorem ac rei sponsorem 
habemus : haud dubie irrebgiose admodum se 
haberet, qm jota unum praeclarissimo ac subbmi 
Religionis Opificio huic, Omnipotentis manu de¬ 
signato ac Unigeniti Fibi sui pretiosissimo san¬ 
guine consecrato ac stabilito, vel adjiceret vel de¬ 
traheret. Ac non mimis praescriptum nobis fuit, et 
sacrum boc depositum custodire, pienbssimeque 

custoditum tueri; et nos itidem teneri paratos ut 
eos qui contradicunt argueremus, ordonnatum 
imperatumque fuit; ac ut de ea, quae in Servatore- 
Jesu nos vivere facit, spe, quamprimum reddere 
rationem, interrogati possimus. Lustris namque 
labentibus ventura necnon aetas est, Apostolici 
Propbet® cecinere, in qua inanibus argutiolis ac 
dolo pleni Sophistes avitam tentaturi Parentum 
fidem cavillari et adulterare, captiose fabulas dis¬ 
seminare , electosque Dei, si fas esset, e promisso 
regno detrudere : utque ne fallacibus borum in¬ 
sidiis circumveniamm’, sedulo die noctuque in¬ 
vigilare jubemur. 

Strictissimi ergo muneris nostri est, hanc nobis 
exceptam a Majoribus Religionem strenuissime 
ac veluti pro aris et focis defendere : Principum 
catholicorum in prinois, fidei Nicaenae ac Triden- 
tinae christiani professione lavacri jure protecto¬ 
rum ; omniumque necnon ad sacras aras ministro¬ 
rum , in quorum labiis ex prophetico debet ora¬ 
culo sanctorum scientia considere, populmnque 
fidelem eo satius, quasi excubias agendo, ab hos¬ 
tium insidiis servare, quo in altum eoriun re¬ 
bellio semper ascendere, ac veluti de die in diem 
renasci videtur. 

Virulentias saeculi anteacti, Domine ac Rex 
noster, hodierna veluti expers apparet impietas: 
contumeliosa in Deum vivum Volterii epigram- 

mata, indecorae ac in fidem nostram sapore ca¬ 
rentes obtrectationes, necnon et amarulenti atheo¬ 
rum et deistarum joci, convicia veluti e trivio 
corripientium, e cultiorum hominum societate 
extorres profugere ; at nihilo secius haec e castris 
Christianorum defectio ac incredulitas plus ti¬ 
menda ac periculi plena est, quo perfectiori re¬ 
rum onmiurn notioni superimposita veluti basi 
dicatur, atque scientiis humanis, tanquam im¬ 
mobilibus columnis doctrinisque omnigenis in¬ 
nixa praedicetur et suffulta, ac quasi ex prono 
alveo ex lucidioribus earum lucubrationibus, toto 
coelo aberrando ac contra Deum, naturae auc¬ 
torem mentiendo, profluere, admodum impu¬ 
denter vociferetur. 

Certo certius est, scientias fere omnes e phy¬ 
sica generali ac e mathematicis prodeuntes, as¬ 
tronomiam necnon , geographiam , geologiam , 
historiam planetae nostri ac populorum eorum 
qui Gangis et Nili oras accoluere; scientias, in¬ 
quam, fere omnes eo altius post non multos annos 
progressas esse, ut insolita ac recens refecta uni¬ 
versi tota facies videatiu- : mensque nostra , quo 
denique excrescere ac sese extendere hominum 
studia possint, post tot sicuti nova in natura ad- 
inventa ac explorata elementa, augurari ac divi¬ 
nare non valeat. 

At isti in scientiis humanis progressus difiicil- 


limas prorsus quEestiones aut stimularunt et vel 
de novo concitarunt, aut multo longius spino¬ 
siorem earum solutionem reddidere; et haec certe 
solutio muneris officiique nostri ac omnium theo¬ 
logorum est ; haecce quippe omnia ignorare sine 
magno dedecore ac vituperatione non amplius 
nobis permissum, quin ansam Impiis praebeamus 
ut credant desperatum prorsus esse de Religione 
nostra, cum eam rite defendendi, hosque pro¬ 
gressus cum divina revelatione conciliandi, nobis 
non adsit facultas. 

1. Quaeritur a nobis, exempli gratia-, quaenam 
sit antiquiorum populorum transmigrationis et 
dispersionis historia; ac quaenam itidem sint ter¬ 
ritoria , latifundia ac montes, quae apud geologos 
nomine primae, secundae ac tertiau-iae creationis 
designentur; sique nuncupatio haec diversique 
ejus effectus a sistematibus Neptuniano aut Vul¬ 
canio , vulgo dictis, vere procedant, vel si pro¬ 
cessio haec cum inspirata Geneseos cosmogonia 
non pugnet? Proculduhio immensae rupes grani- 
ticae ac crystallinae quae ad summas Alpes, ad 
summas Andes, ac in montibus Uraliensibus, 
Himalayis, Lupatis, etc. admiramur, universi 
globi terraquei, quem incolimus, veluti funda¬ 
menta sunt ac primordia. Quomodo ergo proce¬ 
rissima illarum fragmenta terrenis tertiariis su¬ 
perimposita nunc videmus? Adhuc explicandum- 

itidem nobis erit, quomodo crystallisationes ist« 
vel ab affinitatibus cbymicis, vel a viribus me- 
eanicis originem sumant. 

At recentiores incredulos, occasione data, in 
eorum veluti achylleis argumentis audire non 
pigeat. 

2 . Numquid continens terra, domicilium nos¬ 
trum , olim mare fuit 5 rursusque immensum 
mare Oceanum Calpis ac Sundae claustra prae¬ 
rumpens, terras longe lateque extensas cooperuit, 
ac ante hominum memoriam Suevicum vel Bal- 
ticum Mediterraneumque apparuere, ac mari e 
contra longe abeunte, desertum Saharae ac de¬ 
sertum Nigritiae primo visa sunt? Res vere mi¬ 
randa ! Dextrum laevumque continens ad Calpen, 
ad insulas Rugen, Maen, Stevens, etc. eumdem 
stratorum sibi mutuo respondentium conservant 
et paraUelismum et seriem; quodque potius mi¬ 
randum adhuc est, quamplurimi montium Py¬ 
renaeorum ac Alpiimi valles, aquarum procul- 
dubio impetu ad angulos nunc prominentes, nunc 
recedentes disjuncti, ita inter sese respondent, 
ut causa quaelibet contraria eas de novo copulare 
ac connectere posset, nullo restante primae scis¬ 
sionis vestigio. 

3. Numquid numerosissimae animahum mari¬ 
timorum ac terrestrium species, quorumque exu¬ 
viis altissiini montes veluti coagulati videntur, 

qTigeque immensas oculis nostris zoolitharum coa¬ 
cervatas lapidicinas in profundo offerunt telluris 
sinu, vastissimas continentis Europaei regiones 
peragrantia 5 numquid animalia, inquam, haec 
per longa saecula ante hominis creationem esti- 
tere, quandoquidem nullum istius in hoc primo 
rerum principio vestigium apparet? 

4. Numquid copiosissimae ac longe lateque per 
orbem terrarum carbonum extensae fodinae, cu- 
Jusvis primitivorum nemorum conflagrationis in¬ 
dicia nobis sunt, quin veram hujus grandis ter- 
ribibsque eventus epocbam, solique ei conse¬ 
quentis depressionis historice figere, nobis da¬ 
tum sit? 

3. Numquid axis telluris a recta perpendiculari 
deflectens, vel potius alia quaecumque siderum 
dispositio, praesentem hanc zonarum nobis di¬ 
versitatem effecit, mari hodie ad polares circulos 
rigente, quod olim populis innumeris scatxirientes 
fuere regiones? Forsitan hsec eadem causa subito 
etiam numerosissimas animalium corripuit fri¬ 
gore greges, aequinoctiales hodie, quorumreliqui^ 
fere integrae, elephantium, urium, rhinoceron- 
tium ac mestodontium praecipue, acervatim ad 
septentrionem conglomeratae, fluminum Siberiae 
oras, Issimi, Irtyquii, Obii, Jenissaei, etc. veluti 
ambire videntur. Forsitan incognita causa haecce 
immensas, eamdem versus mundi plagam, Po- 

meraniam videlicet, gummi copalis arborum 
silvas congelavit, eversasque delevit, quin aliud 
earum nobis vestigium restet, quam pretiosissi¬ 
mum , quod in Suevicis ripis colligitur, electrum. 
Forsitan denique evanescere hasc eadem causa 
fecit, in mari nostro extinxit, ac in lapicidinis 
Europa deposuit concbyba quamplurima, quae 
adhuc viventia in Pacifico solum Oceano inve¬ 
niuntur. 

e. Praeterea, si humanum genus unum est, ab 
unoque soliim auctore proveniens, unde tot 
Nigritte, ac tot inter eos difierentiae, Senegales, 
Van-Diemenses, Caffri, novi Caledonii, Hara- 
for«, etc.? Unde tot aeris cvpri, aut olivarum, 
aut cidonei mali colorem referentes populi? unde 
tot in ipsamet organorum calvariae, caeterorum- 
que ossium interiori compositione varietates? 
quave tandem veluti incomprehensibib saeculo¬ 
rum serie immutationes istae in genere humano 
provehi, praevalere ac solidari potuere, cum e 
contra, post longissima tempora historica, insi¬ 
gnis ulla perturbatio in numerosissimis tali modo 
constitutis popuhs observata non sit ? 

7 . Ac si, ut veritati conformius videtur, uni¬ 
versi continentis Americani incolae originis re- 
centioris sunt, unde tot inter eos dialecti ac lo¬ 
quendi genera, quorum quamplurima admodum 
sapienter ac ingeniosissime elaborata ac exculta 

videntur; alia e contra rusticana et incondita, alia 
denique rationem dicendi alterius continentis re¬ 
dolent populorum, quibuscmn consuetudo ulla 
aut commercium possibile non fuit? Nam mira¬ 
bilis quasdam ac veluti incredibilis analogia nu¬ 
perrime inventa est inter thibetanos, caucassienos 
et mongolios, ac inter otomitas, guaraniticos ac 
mexicanos dialectos. 

8 . Et unde tandem innumeris Oceani Pacifici 
insularum arcbipelagis habitatores illati, insula¬ 
rum , inquam, quae vel a montium ignivomorum 
eruptionibus, vel ab activissimo per longa sae¬ 
cula madreporarum labore originem indubitanter 
ducunt, qu*jue in vastissimo Oceano veluti sa¬ 
buli grannula huc et iUuc dispersa conspiciun¬ 
tur? Quaque via Peninsulae Malacitanae populi 
ad quamplurimas inter has insulas, media fere 
circuli parte remotas, appellere ac adventare po¬ 
tuerunt, siquidem hodierni incolae illorum et 
faciei et dialecti habitus ac formas nobis offerunt? 
Ac in praegrandibus insulis, Niphon, Kinsiu et 
Sikokf, quibus imperium Japonis constat, quem¬ 
admodum in vastissima Oceania, Ahorigenas ac 
veluti soli filios populos videmus, a littoralibus 
ac translatitiis toto coelo diversos. Unde ergo 
primi ? Quaque epocha , aut quaque via huc per¬ 
venere ? 

Fatemur equidem 5 bona fides nos adigit: re- 

centiores ac plene mirandi in scientiis humanis 
progressus qusestiones has innumerasque alias, 
antiquioribus Ecclesiae Patribus et doctoribus 
prorsus ignotas et latentes , de novo suscitarunt: 
at numquid progressus hos, vera patrias pros¬ 
peritatis ac gloriae et fundamenta et indicia, ab¬ 
jicere et deserere debemus, ne forte in posterum 
fidei catholicae veracitati officiant ac damno sint? 
At nova in Religionem nostram injuria ac con¬ 
tumelia foret timor iste : Deus meliora ! in Reli¬ 
gionem , inquam, e sirpremae veritatis sinu mise¬ 
ricorditer ortam, ej usque, inter innumera alia, 
pretiosissimum donum. 

Liceat per nos eximiis quibusdam nostri aevi 
philosophis sese ante Himalayae aut Cimboracii 
altissima juga consistere, ac haec vera naturae 
miranda veluti conterriti speculari : at impru¬ 
dentes et inconsulti fecere, cum longissima ante- 
acta saecula ex eis audacter computavere. 

Liceat per nos horum sapientissimorum alteri 
calvaria quaeque populorum omnium, qui orbem 
terrarum accolunt, solertissime scrutari, ac phy¬ 
siologiam novis observationibus mirum in mo¬ 
dum ditare : at sibimet ac supremo naturae arti¬ 
fici mentitus est, cum quindecim humani generis 
species praecipuas se adinvenisse arroganter glo- 
rietur. 

Nostra ergo hisce sapientissimis viris responsio 

in promptu est: scilicet, unus idemque est et ve¬ 
ritatis physicae et veritatis revelatae sapientissimus 
auctor, omniscius ac infallibilis Deus. Quomodo 
ergo omnipotentis manus ejus opera a revelatione, 
id est, a prodigiis gratiae suae dissentire ac dis¬ 
crepare valerent? Vah homines vana sui fiducia 
elatos, divinarumque rerum prorsus ignaros! At 
experimur quotidie, immoque saepesaepius de 
nostrae mentis tenuitate ac veluti innata stolidi¬ 
tate dolemus, passimque studia nostra intra certos 
nec longe remotos fines amare circumscripta sen¬ 
timus ; et Creatorem coeli et terrae, omnipotens 
intelligentissimumque numen, ante rationis nos¬ 
trae tribunal insolentissime paulopost in jus vo¬ 
camus , veluti si Divinitati non liceret arcana 
quaedam in natura superbiae nostrae occultare! 

Liceat ergo mihi, Domine Rex, corollaria 
quaedam ex antedictis depromere, quaeque ex¬ 
positionis istius ideam praecipuam clarissime pa¬ 
tefaciant. 

Primo: Antiquissimi Religionis nostrae propug- 
gnatores et apologistae, qiubus innumeri scientim 
physicae ramuli ignoti prorsus fuere, recentiorum 
philosophorum objectiones nec praesciscere nec 
anteoccupare ullo modo valuerunt; et, etiamsi 
nobis apprime utiles sint, cum de argumentis 
moralibus ac metaphysicis disserimus, incassum 
certo certius eos consuleremus, ciim ad quaes— 

tiones geographicas etgeologicas cogimur, veliiti 
inviti, descendere. 

Secundo : Recentiores itidem fidei nostrae de¬ 
fensores , pauci numero, ac inter se segregati, 
qnippe nec patria, nec tempore, nec commu¬ 
nione Christiana conjuncti, perpetuam, rite or¬ 
dinatam universalemque opponere non valuerunt 
apologiam impiis nostri aevi Philosophis, qui ve- 
luti agmine facto ac unanimiter in nostra irrue¬ 
runt castra, irruuntque quotidie : in hoc soliim 
convenientes, ut et salutare Religionis jugum e po¬ 
pulo sophistice tollant, utque intromissa morum 
licentia, posthahitoque alterius vitae timore, eum, 
sub larvata quadam veri bonique specie, facillime 
corrumpant. Quamplurimi etiam, inter Ecclesiae 
ministros, studiis alterius ordinis, Patrum scili¬ 
cet , Conciliorum, Sacraeve Scripturae commenta¬ 
torum , unice dediti, humanarum scientiarum 
ima fundamenta, veluti ad salutem inutilia, pror¬ 
sus neglexere : quamplurimi necnon , aut statim 
e scholarum pulvere ad animarum curam con¬ 
volant , et hisce studiis incumbendi otium illis 
non est; aut aUi, id est, potissima Cleri catholici 
pars, immane diei et aestus pondus in ruralibus 
Paroeciis admodum religiose portantes, ac a prin¬ 
cipibus urbibus, omniumque scientiarum ac ar¬ 
tium liberalium emporiis, longissime remoti, ea¬ 
rum studio, forsitan inviti, vacare non possunt. 

Tertio; Incassura iterum inter praestantissimos 
Religionis apologistas virum exquireremus, qui, 
exempli gratia, cum Cuverio, Bory de Sancfo 
Vincentio, Stembergio, Brongniarto, Humboltio 
colluctari in rebus physicis et naturalibus valeret. 
Immo etiam responsa sapientissimorum theolo¬ 
gorum Bergierii, Duclotii, etc. ad res physicas 
pertinentia, quae in eorum operibus passim le¬ 
gimus , nescio quid obsoleti aut incompleti nobis 
offerunt. Totam hanc defensionis nostrae ratio¬ 
nem veluti de novo reficere, ut credo, ac recon¬ 
cinnare , muneris nostri est. 

Quarto : Studia ergo theologica, suis terminis 
circumscripta et definita, ac e contemplatione 
rerum naturalium sejuncta, Religionis nostrae 
defensioni non sufficiunt. Et quandoquidem 
scientiis humanis, insigni supremi numinis be¬ 
neficio , perversissime usum est, in fidei nostrae 
praejudicium, liceat ergo ad eas appellare, tan- 
quam ad subsidiarias divinae Religionis cohortes, 
sicque auctori gratiae earum divitiarum primi¬ 
tias dicabimus, quas ut naturae auctor adinve- 
nire nobis ac admirari permisit. 

Quinto : Ut ad eum igitur, quem nobis pro¬ 
ponimus exitum, veniamus, proculdubio sapien¬ 
tissimorum quorumcumque in scientiis natura- 
Mbus Hispaniae nostrae virorum academicum 
consessum creare oporteret, quique theologis 

primi subsellii conjuncti, apologiam veluti per¬ 
petuam hujus falsEe philosophiae sophismatibus 
continue renascentibus ac pullulantibus opponere 

potuissent. Sapientissimi viri hi, sese mutuo opi¬ 
tulantes ac operam praebentes, huicque uni officio 
intenti, eruditissimi in utriusque generis scientiis 
facillime devenirent: professoribus quippe litte¬ 
rarum humanarum, in hac studiorum consocia¬ 
tione, arcana theologiae patefierent, ac vice al¬ 
terna theologis abditiora ac veluti miranda na¬ 
turae. Pervigilarent ergo utrique ne quid detri¬ 
menti Religio caperet, ac veluti excubias agendo, 
si quid contra fidem nostram impii homines per 
universimi terrarum orbem scriptis mohrentur, 
repulsum sine intermissu multiplici argumento¬ 
rum supellectile, repudiatumque foret. Forsitan 
in florentissimis Europ® nostrae regnis ejusdem 
naturae Academiae aut Lycaea, in id solum tenden¬ 
tia , instituerentur, scilicet, ut scientias humanas 
fidei humiliter servire facerent : eaque praecla¬ 
rissimorum una mens, votumque unicum, et novo 
fidem nostram praesidio tutaretur, et objectiones 
quascumque, e scientiis naturahbus ortas, fortius 
retorqueret ac propulsaret. Hoc itidem propug¬ 
nandae fidei nostrae munus ac officium ad novos 
in iisdem scientiis naturalibus progressus homines 
sapientissimos provocaret, et hi progressus honori 
populis omnibus, aut dignitati, aut lucro sunt. 

Denique, eorum necnon virorum in gratiam 
fidei elucubrationes ac dissertationes, in publica 
ephemeride per dies aut per hebdomades consi- 
gnatse, et saporem pro rebus solidioribus, fabu¬ 
laribus historiis neglectis, in universum acue¬ 
rent et corroborarent, et quamplurimis insuper 
hominibus, a sublimioribus hisce studiis longe 
remotis, miUe novas et admirandae Rehgionis, et 
admirandae naturae rationes ultro jugiterque of¬ 
ferrent. 

Totam hanc ergo quaestionem paucis resolva¬ 
mus. In primis : haec de pi'(ypugnandd fide aca- 
demia constantem, uniformem ac veluti oecume- 
nicam fidei defensionis rationem praescriberet ac 
provideret; apologiae siquidem , quas hodie cog¬ 
noscimus , aut serius, aut rarius quam oportuis¬ 
set , apparuerunt: cum nempe nefanda incredu¬ 
litatis lues longe lateque serpsisset. Deinde; apo¬ 
logiae istae in amplis operibus consignatae, ac 
saepesaepius peregrino exaratae sermone, haud 
sufficienter cognitae vel spars® sunt ^ aut in theo¬ 
logicis argumentis solum versantes, viros alio- 
qui sapientes,, ab illis alienos, nullo modo solli¬ 
citarunt nec allexerunt 5 aut gravioribus consulto 
missis objectionibus, fere nullius momenti diffi¬ 
cultates solum contrectarunt, veluti si de caete- 
rarum sufficienti solutione desperatum esset. Malis 
istis, et quidem gravissimis, per institutionem 

Academiae nostrae de fide propugnanda, cum plu¬ 
rimis aliis ejusdem naturse consociandae, effica¬ 
cissime ac valentissime ocurreremus. 

Porro, in cultioribus humanioribusque Eu¬ 
ropae nostrae imperiis. Domine ac Rex noster, 
Hispanico, scilicet, Galbeo, Britanno, Austriaco, 
Borussiaco caeterisque Germanis, Russo, Suevico, 
IScapobtano, Romano, etc. quamplurimae flo¬ 
rescunt hodie insignes Academiae, in id tendentes, 
ut scibeet bnguae patriae nitorem perpetuo con¬ 
servent-, ut paUadias artes studiosissime foveant; 
ut scientiariun progressus et earum approbatione 
firment ac in acta referant; ut gentiblias antiqui¬ 
tates iUustrent; ut condignas monumentis pubbeis 
inscriptiones apponant; ut innumeras in classes 
ordinent naturae divibas, etc. etc. Et sub claris¬ 
simorum auspiciis imperatorum Academiae istae 
prospero fortunae statu vigent, enitent ac mirifice 
ampbficantm. Placmt insuper clarissimis sapien- 
tissimisque principibus lycaea haec ac academicos 
consessus suis honorare nominibus, donisque 
magnificentissime ditare, privilegia donare ac in 
palatinis domibus hospitio accipere. 

At quaenam, precor, legitima institui compa¬ 
ratio valeret inter has generis humani dotes, 
studia, artes, scientias ac inventa quaecumque; 
comparatio, inquam, cum subbmiori revela¬ 
tionis ac rerum divinarum scientia, qua sola 

imperia solidantur, justi sperant, miseri dolores 
abstergunt; qua solajustitiaprcevalet, eradicantur 
vitia, ac virtutes in honore sunt; qua sola, deni¬ 
que, nobis fausta omnia in utraque vita expec- 
tare fas est? Academia ergo haec quae tot ac tanta 
nobis commoda ac emolumenta compararet, 
concordiam, scilicet^ utriusque veritatis, divinae 
et humanae, nonne clarius ad conspicuorum pie¬ 
tate ac religione Regum patronatum veluti jus 
haberet? Nosque itidem ad altare Dei ministri, 
quomodo obhvioni dare possemus quod in sacra 
manuum impositione mystice dictum nobis fuit, 
euntes, docete omnes gentes ? 

Quamplurimi etiam in Ecclesiae catholicae 
sinu olim viguere hodieque vigent ordines reli¬ 
giosi ac instituta, de patria ac de religione op¬ 
time merita, eo solum scopo, ut et miseros a 
captivitate redimerent christianos, et ut aliis in 
periculo mortis constitutis in subsidium veni¬ 
rent, etc. Opus profecto praeclarissimum, quod¬ 
que universi generis humani gratitudinem exigit 
meritissime! At nostra veluti altiorum scientia¬ 
rum Academia, cujus unicum foret consilium, 
hujusce fidei, quae sola nobis spes, integrum per 
ventura saecula depositum servare , commoda Ec¬ 
clesiae nostrae forsitan potiora, meo judicio , of¬ 
ferret. — 

Porro expositionem hanc, Domine 

ante tribunal sublimioris Majestatis Vestrae hu- 
mibter reverenterque subjicio, post aliquos an¬ 
nos, afflante Deo, concepi: eaque soKun die noc- 
tuque tenuit perpetuo mens, ea solum spes, si 
forte haec in christianis imperiis idea probaretur. 
Ad interiora nempe spiritus ac conscientiae meae 
saepissime confugiens, interrogo mibi, numquid 
docendi populos munus rite rebgioseque obiisti? 
numquid votis ordinationis tuae satis plenissime 
fecisti ? 

Divinis humanisque litteris assidue et perlonga 
tempora incubui; cumque tandem, sospite Deo, 
et post innumeras perquisitiones ac scrutationes 
mihi persuasus sum, quod ampla nobis haec om¬ 
nia concibandi superfuerit via, illico consiba ac 
cogitationes has in lucem prodere constitui. 

At liceat paucissima antedictis addere. Apud 
fratres nostros, e sinu cathobcitatis disjunctos, 
vigent hodie societates, BibliccB vulgo dictae, quas 
opulentissinu in Galliarum ac Britanni* imperus 
proceres suo favore prosequuntur, quaeque ad 
Thibetanas usque regiones, in interioribus par¬ 
tibus Asiae, et ad innumeros et non pridem cog¬ 
nitos Austrabae ac Oceaniae archipelagos indefi¬ 
ciens Evangebi nostri lumen dicuntur perduxisse. 
Et par nos beneficium, pro verissimas nostrae 
communionis defensione, neutiquam experire¬ 
mur ? Extat etiam Romae, in conspicuo cathob- 


19 

citajtis sinu, praeclarissima De propaganda pde 
congregatio, quae innumera Religioni praestitit, 
hodieque praestat obsequia et officia; et certe, 
tantae moMs, ut credo, est, novas sub religionis 
imperimn nationes ac provincias subjungere , 
quam id, quod jam pridem in ditionem suam 
redactum est, integrum incolumeque servare. 

At Religionem nostram, objicitur, huic veluti 
investigationi ac censurae subjicere, legibus ve¬ 
titum_ Absit! Investigationes, cujuslibet na¬ 

turae sint, haec divinitatis filia non reformidat. 
Suis tamen regulis constant, prudentibusque ter¬ 
minis deffiniuntur. « Nulla lex , praeclarissimus 
« aiebat Tertullianus, sibi soli conscientiam jus- 
« titiae suae debet, sed eis a quibus obsequium 
« expectat. Caeterum suspecta lex est, qu« pro- 
« bari se non vult; improba autem, si non pro- 
« bata dominetm'. » Haec ergo investigatio non 
solum permissa, sed rigide praescripta nobis est, 
ut obsequium in fidem rationahile deveniat. Le¬ 
gislator noster, Filius Dei vivi, ad eam inimi¬ 
cos missionis suae continue provocabat ac invi¬ 
tabat dicens : « Scrutamini Scripturas; illae sunt 
« quae testimonium perhibent de me. » Et Spiritus 
Sanctus primorum fidelium Bereae zelum magni¬ 
fice laudat, « nobiliores eorum qui sunt Thessa- 

« Ionicae. quotidie scrutantes Scripturas, si 

« haec ita se habeant. » 

At haec consulendi scientias humanas veluti 
dura necessitas, quamplurimos ad sacras aras 

ministros a scientiis ecclesiasticis retraheret. 

Sed non omnium indistincte munus hoc foret. 
Et ii, quibus hoc non daretur otium , in ephe¬ 
meride ecclesiastica, quam supra laudavimus, 
istas de religione quaestiones sufl&cientissime elu¬ 
cubratas viderent. Praeterquam quod, studia pro¬ 
phana, dummodo sobrie suscepta , nobis inter¬ 
dicta non sunt *, quae olim sapientissinii Mabil- 
lonii thesis fuit. Immortalis Augustinus, semper 
duratura Ecclesiae nostrae laus, prisci aevi poetas 
omnes, oratores, historicos ac philosophos quos¬ 
cumque, in arte sua eximios, sedulo evolverat, 
priusquam de Civitate Dei praeclarissimo operi 
manum admovisset. 

Forsitan etiam haec, eodem temporis articulo, 
similimn Academiarum existentia ac institutio, 
haec studiorum communio, et scholas jam pridem 
inter se dissidentes coadunaret ac reconciliaret, 
et carissimos fratres nostros, post tria saecula a 
nobis sejunctos, ad divinum Ecclesiae Catholicae 
septum, sub oecumenico ac uno pastore, quod 
faxit Deus! fortunatissime reduceret. Acerrimi 
namque revelationis defensores, Abadie, Leland, 
Laudner, Delue, etc. ex eorum castris prodiere. 

Nec novam, denique, studiorum rationem in¬ 
ducere in animo est ; theologiae scholasticae cie- 

rici jn.'veii6s primo incumbant ^ (piss et acuendis 
ingeniis, veritatibusque dogmaticis melius pro¬ 
pugnandis congruentissima semper extitit. 

Porro, ante sublimem Vestrse Majestatis Thro¬ 
num , Domine ac Rex noster, astant quampluximi 
et dignissimi antistites, omnigenae eruditionis 
laude insignes et zelo pro Dei immortalis gloria 
ferventes; et consiliarii regii sapientissimi, et 
prEeclarissimi in omni scientiarum genere pro¬ 
fessores : eorum consilia in hoc tanti momenti 
negotio lihenter confidenterque invoco, eorum- 
que soliim approbationem ambio. Zelus Domus 
Dei tantum, posthabito terreno quocumque 
commodo aut spe, hanc mihi expositionem sug¬ 
gessit, quamque, ut humillimus Ecclesiae filius, 
beatissimi Pontificis Romani, primi doctrinae 
nostrae et custodis et judicis, ac superiorum nec— 
non meorum censurae subjicio. Forsitan eam non 
satis congruenti sermone exaravi; forsitan idem 
zelus longius, quam aequum esset, me proce¬ 
dere fecit; nihilominus, hoc unum in corde meo 
sentio, hoc unum ante Supremum vivorum et 
mortuorum Judicem profiteor, ordinatam scibcet 
fidei nostrae defensionem perquam honorabilem 
Ecclesiae ministris caeterisque viris sapientissimis 
futuram fuisse, popuRsque universis perquam 
utilem. Faxit Deus ut haec defensorum fidei Aca¬ 
demia primam in patria dulcissima originem in- 

veniat! Faxit Deus, ut et eam Vestro Regio No¬ 
mine ornatam ac decoratam aliquando Europa 
miretur! 

Tunc demum, in Deo meo confidens , mor¬ 
talis vitee finem sine uUo angore jam jam adven¬ 
tare sentirem, ac ex imo corde exclamarem: 
« Nunc dimittis servum tuum, Domine , quia 
« viderunt oculi mei salutare tuum I » 

E pago de Camarsac , dioecesis et prsefecturse 
Burdigalensis, in Galliis, pridie calendas Au¬ 
gusti , anno a salute Domini 1853. 

Catholicfe ac Regiae Majestatis Vestrae 
humillimus ac obsequentissimus 
servus, 

Aatoails Guille?» de , 

Hispanus, equestris Ordinis de Montesa 
Presbyter, cura; animarum in pago de 
Camarsac prcefectus. 











